"Kui ma amfetamiini kasutasin siis sellel ajal ma aegajalt magasin kuskil trepikodades," rääkis Illmar, kes täna ehitab endale uut elu üles mugavas sotsiaalkorteris. "Ei saa lootust kaotada, tuleb enda eest hoolitseda ja enda eest väljas olla ning jääda iseendaks." Tallinnas on tänase seisuga ligi 900 koduta inimest, tänavakodutuid, sealhulgas 70 ringis.
#000001
“Meile tulevad väga erinevad inimesed, neil on väga erinevad seljakotid, väga erinevad lapsepõlved ja väga erinevad kogemused,” ütles Tallinna Sotsiaaltöö Keskuse Akadeemia üksuse juht Maarika Kärp saates “Tallinna Panoraam”.
#000003
“Mul olid sõltuvusprobleemid, olin kaua aega kasutaja. Metadooni ja amfetamiini kasutasin üheksa aastat. Kui ma amfetamiini kasutasin siis sellel ajal ma aegajalt magasin kuskil trepikodades. Ei viitsinud koju minna või olid suhted seal segamini. Olin ikka päris rabas omadega,” meenutab mees üht oma elu rängimat perioodi.
#000006
“Ei saa lootust kaotada, tuleb enda eest hoolitseda ja enda eest väljas olla ning jääda iseendaks. Ikka inimestega edasi suhelda, mitte niivõrd küll sõltlaste ja alkohoolikutega, vaid sellistega kellel juba endal paremini läheb. Sellistega, kes saavad toeks olla,” rääkis Ilmar ning lisas, et praegu käib ta igapäevaselt õmblemas ja koristamas, õpib ning loeb raamatuid.
#000008
Tallinna Sotsiaaltöö Keskuse direktor Kersti Põldemaa leiab, et Tallinn on hoolekande poole pealt kindlasti tulnud omapoolse rolliga väga hästi toime. “Nende teenuste näol, mida koduta inimestele praegu pakutakse, on kõik lülid olemas. Neid tuleb lihtsalt veel täiendada ja arendada,” lisas ta.
#000010
“Sotsiaaltöötajaga koostatakse koos isiklik profiil, kus on kirjas, mis on olnud ja mis praegu on ning mida klient soovib. Koostatakse ka individuaalne tegevusplaan, kus on siis kirjas, mis on need eesmärgid, mille poole hakatakse minema ja millised on need sammud kuidas sinnapoole minna,” lisas Kärp.
#000013
Rokimees Riho Toomra koob lummavat pitsi, ühe pitsi kudumine võtab kolm kuud
#000035